U-I-15/99
Datum: 2001-01-18T00:00:00.000+01:00
ecli: ECLI:SI:USRS:2001:U.I.15.99
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS X, 8 | 18.01.2001
dokument: US20591
akt: Odlok o nadomestilu za uporabo stavbnega zemljišča v Občini Moravske Toplice (Uradni list RS, št. 22/98)
resitev: ustavitev
izrek: Postopek za preizkus pobude za začetek postopka za oceno ustavnosti in zakonitosti Odloka o nadomestilu za uporabo stavbnega zemljišča v Občini Moravske Toplice (Uradni list RS, št. 22/98) se ustavi.
stavek: Ker je pobudnik umaknil pobudo, je Ustavno sodišče postopek za preizkus pobude ustavilo.
odlocitev: sklep
geslo: Ustavno sodišče, ustavitev postopka zaradi umika pobude.
podlaga: Zakon o Ustavnem sodišču (ZUstS), 6. čl.
vlagatelj: Družba SGP Pomgrad - Gradnje, d.o.o., Murska Sobota
datum_vloge: 1999-01-13T23:00:00.000Z
datum_odlocitve: 2001-01-17T23:00:00.000Z

# U-I-15/99-10

18. 1. 2001

# S K L E P

Ustavno sodišče je v postopku za preizkus pobude družbe SGP Pomgrad - Gradnje, d.o.o., Murska Sobota, na seji dne 18. januarja 2001

---

s k l e n i l o :

---

Postopek za preizkus pobude za začetek postopka za oceno ustavnosti in zakonitosti Odloka o nadomestilu za uporabo stavbnega zemljišča v Občini Moravske Toplice (Uradni list RS, št. 22/98) se ustavi.

---

## O b r a z l o ž i t e v

Pobudnica je izpodbijala Odlok o nadomestilu za uporabo stavbnega zemljišča v Občini Moravske Toplice (v nadaljevanju Odlok) v delu, v katerem je predvideno plačevanje nadomestila glede na količino izkopanega gramoza.

Med postopkom za preizkus pobude so izpodbijane določbe Odloka prenehale veljati z uveljavitvijo Odloka o spremembah in dopolnitvah Odloka o nadomestilu za uporabo stavbnega zemljišča v Občini Moravske Toplice (Uradni list RS, št. 17/2000). Ustavno sodišče v skladu z 21. členom Zakona o Ustavnem sodišču (Uradni list RS, št. 15/94 - v nadaljevanju ZUstS) presoja skladnost predpisov in drugih splošnih aktov, ki še veljajo. Izjemoma lahko Ustavno sodišče po 47. členu ZUstS ugotavlja skladnost z Ustavo in zakonom tudi glede predpisov, ki so prenehali veljati med postopkom pred Ustavnim sodiščem, če niso bile odpravljene posledice neustavnosti in nezakonitosti. Glede na navedeno je Ustavno sodišče pobudnico pozvalo, naj sporoči, ali še vztraja pri pobudi, in izkaže izpolnjenost pogojev iz 47. člena ZUstS.

Pobudnica je z vlogo št. TR-802/00 z dne 6. 12. 2000 Ustavno sodišče obvestila, da pobudo v celoti umika, zato je Ustavno sodišče postopek ustavilo.

Ustavno sodišče je sprejelo ta sklep na podlagi 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.

---

Franc Testen